stanford-oval/wikipedia huggingface dataset:
Pyrokatekolivioletti

| Pyrokatekolivioletti |
| --- | --- |

Tunnisteet
IUPAC-nimi:  4-[3-(3,4-dihydroksifenyyli)-1,1-diokso-2,1λ6-bentsoksatiol-3-yyil]betseeni-1,2-dioli
CAS-numero:  115-41-3
PubChem CID:  66993
SMILES:  C1=CC=C2C(=C1)C(OS2(=O)=O)(C3=CC(=C(C=C3)O)O)C4=CC(=C(C=C4)O)O
Ominaisuudet
Molekyylikaava:  C19H14O7S
Moolimassa:  386,372 g/mol
Sulamispiste:  185 °C (hajoaa)
Liukoisuus veteen:  60 g/l
Pyrokatekolivioletti (C19H14O7S) on orgaaninen yhdiste, jota käytetään analyyttisessä kemiassa metalli-ionipitoisuuksien määrittämiseen spektrofotometrisesti tai kompleksometrisellä titrauksella, jolloin se toimii kompleksometrisenä indikaattorina.
Valmistus ja käyttö

Pyrokatekoliviolettia valmistetaan katekolin ja o-sulfobentsoehapon anhydridin välisellä kondensaatioreaktiolla. Yhdiste liukenee veteen, ja jonkin verran alkoholeihin. Sen väri on riippuvainen liuoksen pH-arvosta. Hyvin happamissa olosuhteissa se on väriltään punaista, välillä 2–8 se on keltaista ja pH:n ollessa yli 8 se on violettia. Pyrokatekolivioletti muodostaa useiden metallien, kuten alumiinin, vismutin, toriumin, raudan, magnesiumin, mangaanin, kuparin, koboltin ja nikkelin kanssa väriltään sinivioletin kompleksin. Metallit muodostavat rakenteeltaan viisiatomisen rengasmaisen kompleksin pyrokatekolivioletin hydroksyyliryhmien kanssa. Tämän kompleksin muodostumista voidaan käyttää kompleksometrisen titrauksen päätepisteen ilmaisemiseen tai metalli-ionien pitoisuuksien määrittämiseen spektrofotometrisesti.
Aiheesta muualla

Pyrokatekolivioletin käyttöturvallisuustiedote, Sigma Aldrich (Merck), viitattu 31.5.2018.
Haukkalampi (Perho)

| Haukkalampi |
| --- | --- |
Valtiot:  Suomi
Maakunnat:  Keski-Pohjanmaa
Kunnat:  Perho
Koordinaatit:  63°09′50″N, 24°39′28″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskuoja:  oja Tunturilampeen 
Järvinumero:  14.647.1.013
Mittaustietoja
Pinnankorkeus:  195,2 m  
Pituus:  200 m  
Leveys:  130 m  
Rantaviiva:  0,548 km  
Pinta-ala:  2,032 ha  
Saaria:  ei saaria 
 fiHaukkalampi 
Haukkalampi  on Keski-Pohjanmaalla Perhossa  Korkiakankaan lähellä sijaitseva lampi.
Maantietoa

Lampi on 200 metriä pitkä, 130 metriä leveä, ja sen pinta-ala on 2,0 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Pekkasenjoen valuma-alueeseen (14.647) se kuuluu. Lammen vedenpinnan korkeus on 195,2 metriä mpy.
Richard M. Bissell, Jr.

Richard M. Bissell, Jr.
Richard M. Bissell, Jr. (18. syyskuuta 1910[lähde? ] – 7. helmikuuta 1994) oli yhdysvaltalainen CIA:n työntekijä, joka tunnetaan parhaiten roolistaan Sikojenlahden maihinnousussa. Bissell oli Sikojenlahden maihinnousun aikaan töissä CIA:ssa ja hän johti maihinnousuoperaatiota. Pian operaation mentyä pieleen Bissell jätti eroanomuksensa, joka hyväksyttiin 10 kuukautta maihinnousuyrityksen jälkeen. Presidentti John F. Kennedy oli ennen maihinnousuoperaatiota aikonut tehdä Bissellistä CIA:n seuraavan johtajan, mutta operaation epäonnistumisen vuoksi Bisselliä ei lopulta valittu virkaan.
Sikojenlahden maihinnousun lisäksi Bissell osallistui CIA:ssa muun muassa U-2 ja SR-71 sotilaskoneiden sekä Corona-vakoilusatelliitin suunnitteluun.
Rheinwaldhorn

Rheinwaldhorn
| --- | --- |
Sijainti:  Ticino, Graubünden,  Sveitsi
Vuoristo:  Ádulan Alpit, Lepontinen Alpit
Korkeus merenpinnasta:  3 402 m
Prominenssi:  1 337  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Rheinwaldhorn (saksaa, ital. Adula) on Adulan Alppien ja Ticinon kantonin korkein vuori Ticinon ja Graubündenin kantonien rajalla, Rheinwaldin, Valsin, Serravallen ja Blenion kunnissa, Sveitsissä. Sen korkeus on 3 402 metriä.
Reinin yksi alkujoki, Hinterrhein, saa alkunsa vuoren kaakkoispuolella sijaitsevalta Paradiesjäätiköstä, josta lähtee Ursprunglaaksoa pitkin pikkupuroja kohti Hinterrheinin kylää. Rheinwaldhornin pohjoispuolella on Läntajäätikkö (saks. Läntagletscher), joka sulaa Valser Rheiniin, joka yhdistyy pohjoisempana Glogniin, joka puolestaan laskee Vorderrheiniin.
Aiheesta muualla

Kuvia tai muita tiedostoja aiheesta Rheinwaldhorn Wikimedia Commonsissa
Summitpost Kiipeilyohjeet ja kuvia
Richard Teichmann

Richard Teichmann
Richard Teichmann (1868–1925) oli Saksan johtava shakinpelaaja. Hänet tunnettiin "Richard viidentenä", koska hän tuli usein viidenneksi turnauksissa. Karlsbadissa 1911 hän kuitenkin voitti turnauksen selvästi. Hän otti murskavoitot muun muassa Akiba Rubinsteinista ja Carl Schlechteristä espanjalaisen pelin samalla muunnelmalla.
Aiheesta muualla

Richard Teichmann ChessGames.com-sivustolla (englanniksi)
Richard M. Bishop

Richard M. Bishop
Richard Moore Bishop (4. marraskuuta 1812 – 2. maaliskuuta 1893) oli yhdysvaltalainen demokraattipoliitikko. Hän toimi Cincinnatin pormestarina vuosina 1859–1861, ja Ohion kuvernöörinä yhden kauden 1878–1880.
Richard Thompson (pikajuoksija)

| Mitalit | Mitalit | Mitalit |  |
| --- | --- | --- | --- |
|  Richard Thompson Moskovassa 2013. |  Richard Thompson Moskovassa 2013. |  Richard Thompson Moskovassa 2013. |  |
Maa:   Trinidad ja Tobago
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 4×100 m viesti |  |
|  Hopeaa | Peking 2008 | 100 metriä |  |
|  Hopeaa | Lontoo 2012 | 4×100 m viesti |  |
| MM-kilpailut  | MM-kilpailut  | MM-kilpailut  |  |
|  Hopeaa | Berliini 2009 | 4×100 m viesti |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Pronssia | Glasgow 2014 | 4×100 m viesti |  |
Richard Thompson (s. 7. kesäkuuta 1985) on trinidadtobagolainen pikajuoksija.
Thompson selviytyi Osakan MM-kilpailuissa 2007 puolivälieriin 100 metrin juoksussa. Seuraavana vuonna hän voitti NCAA:n mestaruuden hallikaudella 60 metrillä ja ulkoratakaudella 100 metrillä. Pekingin olympialaisissa 2008 hän saavutti 100 metrillä hopeaa ennätyksellään 9,89. Usain Bolt voitti kilpailun maailmanennätysajalla 9,69. Pekingin olympialaisten 4×100 metrin viestijuoksun loppukilpailussa Thompson juoksi ankkuriosuuden. Joukkue sijoittui alun perin toiseksi, mutta nousi jälkikäteen olympiavoittajaksi kun Jamaikan joukkue hylättiin Nesta Carterin dopingkäryn takia.
Berliinin MM-kilpailuissa 2009 Thompson juoksi 100 metrillä viidenneksi ajalla 9,93 s. Pikaviestissä hän juoksi ankkuriosuuden maansa joukkueessa, joka sijoittui hopealle uudella maansa ennätysajalla 37,62 s. Daegun MM-kisoissa 2011 hän karsiutui 100 metrin välierissä. Lontoon olympialaisissa 2012 hän sijoittui 100 metrillä kuudenneksi ajalla 9,98 ja juoksi ankkuriosuuden hopeaa saaneessa Trinidad ja Tobagon pikaviestijoukkueessa. Alun perin joukkue sijoittui kolmanneksi, mutta nousi myöhemmin hopealle Tyson Gayn dopingkärystä johtuneen Yhdysvaltain joukkueen hylkäyksen jälkeen. Moskovan MM-kilpailuissa Thompson karsiutui 100 metrin välierissä. Glasgow'n Kansainyhteisön kisoissa 2014 hän sai pikaviestissä pronssia.
Thompson on voittanut Trinidad ja Tobagon mestaruuden 100 metrillä 2009, 2010, 2011, 2014 ja 2016 sekä 200 metrillä 2010.
Henkilökohtaiset ennätykset

100 metriä – 9,82 (2014)
200 metriä – 20,18 (2008)
60 metriä – 6,51 (2008)
200 metriä – 21,30 (2007)
Hanna Rizatdinova

| Hanna Rizatdinova |
| --- | --- |
 Hanna Rizatdinova
Henkilötiedot
Syntynyt: 16. heinäkuuta 1993 (ikä 31) Simferopol
Kansalaisuus:   Ukraina
Uran tiedot
Pituus:  173 cm
Laji:  rytminen voimistelu
Seura:  Deriugina School
Valmentaja:  Ireesha Blokhina
Aiheesta muualla
annarizatdinova.com
| Mitalit> Maa:   Ukraina.Naisten rytminen voimistelu. Olympialaiset  | Mitalit> Maa:   Ukraina.Naisten rytminen voimistelu. Olympialaiset  | Mitalit> Maa:   Ukraina.Naisten rytminen voimistelu. Olympialaiset  | Maa:   Ukraina> Naisten rytminen voimistelu. |
| --- | --- | --- | --- |
|  Pronssia | Rio de Janeiro 2016 | yksilökilpailu |  |
Hanna Serhijivna Rizatdinova (ukr. Ганна Сергіївна Різатдінова, ven. Анна Сергеевна Ризатдинова, s. 16. heinäkuuta 1993) on ukrainalainen rytminen voimistelija. Hän voitti pronssia Rio de Janeiro kesäolympialaisten naisten rytmisen voimistelun yksilökilpailussa vuonna 2016
Elämä

Rizatdinova syntyi Simferopolissa, ja vuodesta 2011 lähtien hän on asunut Kiovassa. Hänen äitinsä toimii valmentajana.
Ura

Vuonna 2008 hän voitti neliottelun hopeaa Kiovan juniorimaailmancupissa. Hän voitti myös team-kisan pronssia vuoden 2008 Euroopan mestaruuskilpailuissa Torinossa. Seniorisarjassa Rizatdinova voitti team-kisan pronssia vuoden 2011 Euroopan- ja maailmanmestaruuskilpailuissa. Hänellä oli onnistunut World Cup vuoden 2012 Deriugina Cupissa, Kiovassa. Hän voitti pronssia neliottelussa, pronssia vannefinaalissa sekä hopeaa sekä pallo- että keilafinaalissa. Hän kilpaili vuoden 2012 Euroopan mestaruuskilpailuissa, sijoittuen kahdeksanneksi. Rizatdinova edusti Ukrainaa vuoden 2012 kesäolympialaisissa Lontoossa yksilönä. Hän sijoittui finaalissa kymmenenneksi.
Ura > 2013

Hän voitti vuoden 2013 LA Lights-kilpailun sekä vuoden ensimmäisen maailmancupin neliottelun kultaa Viron Tartossa. Seuraavassa maailmancupissa Portugalin Lissabonissa Rizatdinova sijoittui kolmanneksi neliottelussa. Hän voitti hopeamitalit pallofinaalissa ja keilafinaalissa sekä pronssimitalin vannefinaalissa. Hän kilpaili Pesaron maailmancupissa voittaen pronssia keiloilla ja nauhalla. Rizatdinova sijoittui viidenneksi neliottelussa Sofian maailmancupissa. Hän voitti keiloilla jaetun pronssin Son Yeon-Jaen kanssa ja hopeaa keiloilla ja nauhalla. Rizatdinova voitti hänen toisen neliottelukullan Corbeil-Essonnes-kilpailussa, ja hänen taakseen jäivät Valko-Venäjän Melitina Staniouta sekä Venäjän Margarita Mamun. Välinekohtaisissa finaaleissa hän voitti kultaa keiloilla, hopeaa vanteella ja nauhalla ja pronssia pallolla. Tämän jälkeen hän kilpaili vuoden 2013 Euroopan mestaruuskilpailuissa Wienissä. Hän voitti team-kilpailun hopeaa yhdessä Viktoriia Mazurin ja Alina Maksymenkon kanssa. Rizatdinova voitti hopeaa nauhafinaalissa. Vuoden 2013 kesäuniversiadeissa Kazanissa hän voitti pronssia neliottelussa. Hän kilpaili vuoden 2013 World Gameseissa Calissa voittaen kultaa vanteella sekä hopeaa pallolla ja keiloilla. Rizatdinova osallistui vuoden 2013 maailmanmestaruuskilpailuihin Ukrainan Kiovassa voittaen neliottelun hopeaa. Hän pääsi kaikilla välineillä välinekohtaisiin finaaleihin. Hän voitti kultaa vanteella, hopeaa nauhalla ja hän sijoittui kuudenneksi pallolla ja neljänneksi keiloilla. Rizatdinova kilpaili vuoden 2013 Aeon Cupissa ("seurojen mestaruuskilpailuissa") Tokiossa edustaen Deriugina Schoolia yhdessä Viktoriia Mazurin sekä Eleonora Romanovan kanssa voittaen team-kisan hopeaa. Hän sijoittui neliottelussa neljänneksi.
Ura > 2014

Rizatdinova aloitti kautensa LA Lights-kilpailulla voittaen neliottelun hopeaa. Hän sijoittui viidenneksi vuoden 2014 Thiaisin Grand Prixissä, ja hän voitti välinefinaaleissa hopeaa pallolla, pronssia keiloilla ja vanteella ja kultaa nauhalla. Rizatdinova voitti neliottelun hopeaa Debrecenin maailmancupissa. Välinefinaaleissa hän voitti pallolla kultaa, hopeaa keiloilla ja hän sijoittui neljänneksi nauhalla ja kuudenneksi vanteella. 
Hän sijoittui Stuttgartin maailmancupissa neliottelun viidenneksi. Välinefinaaleissa hän voitti pronssia pallolla ja hän sijoittui neljänneksi vanteella, seitsemänneksi keiloilla ja kahdeksanneksi nauhalla. Hänen seuraava kilpailunsa oli Pesaron maailmancup, jossa hän voitti neliottelun hopeaa. Välinefinaaleissa hän voitti pronssia vanteella ja nauhalla. Rizatdinova voitti neliottelun pronssia Corbeil-Essonnes-kilpailussa. Välinekohtaisissa finaaleissa hän voitti kultaa vanteella ja pallolla ja pronssia nauhalla. Hän osallistui vuoden 2014 Euroopan mestaruuskilpailuihin voittaen neliottelun pronssia. Rizatdinova kilpaili vuoden 2014 maailmanmestaruuskilpailuissa Izmirissä edustaen Ukrainaa yhdessä Viktoriia Mazurin ja Eleonora Romanovan kanssa. He voittivat team-kilpailun pronssia. Neliottelussa Rizatdinova sijoittui kolmanneksi. Välinekohtaisissa finaaleissa hän voitti kaksi pronssimitalia keiloilla ja nauhalla. Hän kilpaili vuoden 2014 Aeon Cupissa edustaen Deriugina Schoolia yhdessä Eleonora Romanovan ja Mariia Mulykin kanssa voittaen team-kisan pronssia. Rizatdinova sijoittui neliottelussa neljänneksi.
Ura > 2015

Rizatdinovan ensimmäinen kilpailu vuonna 2015 oli LA Lights. Hän voitti neliottelun kultaa. Hän kilpaili 2015 Valentine Cupissa voittaen neliottelun kultaa sekä kultaa kaikilla välineillä finaalissa. Tämän jälkeen hän voitti neliottelun hopeaa Trophy de Barcelonassa. Rizatdinova voitti neliottelun kultaa Thiaisin Grand Prixissä. Välinekohtaisissa finaaleissa hän voitti vanteella, keiloilla ja nauhalla kultaa sekä hopeaa pallolla. Hän sijoittui neljänneksi neliottelussa Pesaron maailmancupissa, ja hän voitti hopeaa nauhafinaalissa, pronssia keilafinaalissa ja sijoittui neljänneksi pallolla ja vanteella. Rizatdinova kilpaili yhdessä Viktoriia Mazurin ja Eleonora Romanovan kanssa vuoden 2015 Euroopan mestaruuskilpailuissa, ja Ukraina voitti team-kilpailun pronssia. Hän voitti välinekohtaisissa finaaleissa hopeaa keiloilla. Hän sijoittui viidenneksi vanteella, neljänneksi pallolla ja seitsemänneksi nauhalla. Rizatdinova kilpaili Holonin Grand Prixissä sijoittuen neliottelun neljänneksi. Hän voitti kultaa nauhalla, hopeaa keiloilla ja hän sijoittui seitsemänneksi pallolla. Hän osallistui vuoden 2015 European Gameseihin, sijoittuen neljänneksi neliottelussa. Välinekohtaisissa finaaleissa hän voitti hopeaa pallolla ja keiloilla ja hän sijoittui kuudenneksi vanteella ja viidenneksi nauhalla. Hänen seuraava kilpailunsa oli vuoden 2015 kesäuniversiadit Etelä-Korean Gwangjussa, ja hän voitti hopeaa neliottelussa. Välinefinaaleissa hän voitti kultaa keiloilla, hopeaa pallolla, pronssia nauhalla ja hän sijoittui neljänneksi vanteella. Rizatdinovan seuraava kilpailu oli Budapestin maailmancup, ja hän sijoittui viidenneksi neliottelussa. Hän kilpaili välinekohtaisissa finaaleissa sijoittuen neljänneksi pallolla ja vanteella, toiseksi keiloilla ja ensimmäiseksi nauhalla. Hänen seuraavassa kilpailussaan Sofian maailmancupissa hän voitti pronssia neliottelussa. Välinekohtaisissa finaaleissa hän voitti pronssia kaikilla välineillä. Rizatdinova kilpaili vuoden 2015 maailmanmestaruuskilpailuissa Saksan Stuttgartissa yhdessä Viktoriia Mazurin ja Eleonora Romanovan kanssa, ja Ukraina voitti team-kisan pronssia. Hän sijoittui neliottelussa viidenneksi, ja lunasti paikan vuoden 2016 Rion kesäolympialaisiin. Rizatdinova pääsi kaikilla välineillä välinekohtaisiin finaaleihin, voittaen pronssia vanteella, keiloilla ja nauhalla ja sijoittuen neljänneksi pallolla. Rizatdinova Rizatdinova, Viktoriia Mazur sekä Olena Diachenko edustivat Deriugina Schoolia vuoden 2015 Aeon Cupissa Tokiossa, Japanissa, voittaen hopeaa. Rizatdinova sijoittui neliottelussa toiseksi.
Ura > 2016

Hän aloitti kautensa LA Lights-kilpailussa, voittaen neliottelun kultaa. Tämän jälkeen hän voitti myös neliottelun kultaa Tarton maailmancupissa. Rizatdinova kilpaili Espoon maailmancupissa, voittaen pronssia neliottelussa. Välinekohtaisissa finaaleissa hän voitti vanteella ja nauhalla kultaa, hopeaa keiloilla ja pronssia pallolla. Hän osallistui Lissabonin maailmancuppiin voittaen hopeaa neliottelussa. Välinekohtaisissa finaaleissa hän voitti kultaa keiloilla ja nauhalla, hopeaa vanteella ja hän sijoittui yhdeksänneksi pallolla. Rizatdinova kilpaili vuoden 2016 Thiaisin Grand Prixissä, sijoittuen neliottelussa neljänneksi. Hän pääsi kolmella välineellä välinefinaaleihin; pallolla, keiloilla ja nauhalla. Pallolla hän sijoittui kuudenneksi, keiloilla toiseksi ja nauhalla kolmanneksi. Rizatdinova kilpaili Pesaron maailmancupissa voittaen pronssia neliottelussa. Välinekohtaisissa finaaleissa hän voitti pallolla ja nauhalla kultaa, hopeaa vanteella ja hän sijoittui yhdeksänneksi keiloilla pudotettuaan keilansa masteryssa ja tanssiaskelsarjassa. Hän voitti kultaa sekä neliottelussa että kaikilla välineillä välinekohtaisissa finaaleissa Corbeil-Essonnes-kilpailussa. Tämän jälkeen hän kilpaili Sofian maailmancupissa, ja välinekohtaisissa finaaleissa hän voitti kultaa vanteella, hopeaa pallolla ja keiloilla ja hänen sijoituksensa oli neljäs nauhalla. Hän voitti hopeaa neliottelussa Guadalajaran maailmancupissa. Hän voitti pallofinaalissa hopeaa ja pronssia vanteella ja keiloilla. Nauhalla hän sijoittui viidenneksi. Rizatdinova kilpaili vuoden 2016 Euroopan mestaruuskilpailuissa Holonissa. Hän voitti neliottelussa pronssia. Tämän jälkeen hän kilpaili Berliinin maailmancupissa sijoittuen neliottelun viidenneksi. Välinefinaaleissa hän voitti kultaa vanteella ja keiloilla. Hopeaa hän voitti nauhalla. Rizatdinova kilpaili vuoden 2016 kesäolympialaisissa Rio de Janeirossa. Hän voitti kokonaiskilpailussa pronssia pistein 73,583. Hän osallistui vuoden 2016 Aeon Cupiin voittaen team-kilpailun pronssia Ukrainalle. Rizatdinova sijoittui neliottelussa toiselle sijalle.
Ura > 2017

Rizatdinovan oli tarkoitus kilpailla vuoden 2017 Deriugina Cupissa, mutta hän vetäytyi kilpailusta vannesuorituksen jälkeen.
Aiheesta muualla

Hanna Rizatdinova International Federation of Gymnasticsissä (Arkistoitu – Internet Archive) (englanniksi)
Hanna Rizatdinova Instagramissa (englanniksi)
Richard M. Sherman

Veljekset Robert B. Sherman ja Richard M. Sherman vuonna 2002.
Richard Morton Sherman (12. kesäkuuta 1928 New York – 25. toukokuuta 2024 Los Angeles, Kalifornia) oli yhdysvaltalainen lauluntekijä, joka tuli veljensä Robert B. Shermanin tavoin tunnetuksi elokuvista. Veljekset tekivät yhteistyötä muun muassa Maija Poppasessa (1964), Viidakkokirjassa (1967) ja Nalle Puhissa (1977).
Sherman syntyi New Yorkissa Rosa ja Al Shermanin perheeseen. Valmistuttuaan Beverly Hills High Schoolista hän perusti duon André Previnin kanssa. Sattumoisin molemmat säveltäjät voittivat vuonna 1965 musiikkikategorian Oscarit eri elokuvista.
Sherman meni vuonna 1957 naimisiin Elizabeth Gluckin kanssa, jonka kanssa hän sai kaksi lasta. Hänellä oli jo tytär edellisestä avioliitosta. Richard ja Robert Shermanin ensimmäinen Top Ten -hitti ”Tall Paul” on vuodelta 1958.
Sherman jatkoi uraansa aina 2000-luvulle, ja hän sai 9. kesäkuuta 2005 paikan Songwriters Hall of Famesta. Hän muutti vuonna 2002 Beverly Hillsistä Lontooseen. Hänellä on tähti Hollywood Walk of Famessa.
Richard Arnell

Richard Arnell (15. syyskuuta 1917 – 10. huhtikuuta 2009) oli brittiläinen säveltäjä. Hän aloitti säveltämisen 1930-luvulla, jolloin hän sävelsi muun muassa viulukonserton (1938). Vuonna 1945 Arnell sävelsi teoksen The War God sopraanolle, kuorolle ja orkesterille. Hän sovitti sen 1980-luvun puolivälissä kertojalle, sopraanolle, vaskipuhaltimille, lyömäsoittimille, syntetisaattoreille, kuorolle ja nauhalle. Sovitus ensiesitettiin vuonna 1987. Arnellin muita teoksia ovat muun muassa kuusi sinfoniaa.
Heinälammi (Kuru, Riuttanen)

| Heinälammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  62°01′47″N, 23°30′45″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  oja Palolammiin 
Järvinumero:  35.356.1.007
Mittaustietoja
Pinnankorkeus:  182,5 m  
Rantaviiva:  0,53 km  
Pinta-ala:  0,99 ha  
Saaria:  ei saaria 
 fiHeinälammi 
Heinälammi  on Pirkanmaalla Ylöjärvellä Riuttasten kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,0 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Torttiojan valuma-alueeseen (35.356) se kuuluu. Lammen vedenpinnan korkeus on 182,5 metriä mpy.
Ramfis Trujillo

Ramfis Trujillo
Rafael "Ramfis" Leonidas Trujillo Martínez (s. 5. kesäkuuta 1929 − 27. joulukuuta 1969) oli diktaattori Rafael Leónidas Trujillon poika ja Dominikaanisen tasavallan lyhytaikainen valtionpäämies. Isänsä kuoltua salamurhan seurauksena hän julistautui Dominikaanisen tasavallan presidentiksi. Hän kuitenkin osoittautui heikoksi hallitsijaksi, ja pian ympäri maata puhkesi väkivaltaisia mielenosoituksia, joissa vaadittiin hänen eroaan.
Kuusi kuukautta kestäneen valtakautensa aikana hän ehti muuttaa suuren osan sukunsa varallisuudesta käteiseksi. Trujillo pakeni ulkomaille  Yhdysvaltain avustuksella ja asettui asumaan perheineen Espanjaan. Hän vietti ylellistä elämää, kunnes menehtyi Madridissa jouduttuaan vakavaan auto-onnettomuuteen Ferrarillaan. Trujillon leski Lila Milan, entinen filmitähti, sai perinnöksi noin 466 miljoonaa puntaa.
Richard Marsh

Richard Marsh (1857–1915) oli brittiläisen kirjailijan Richard Bernard Heldmannin käyttämä nimimerkki. Marsh tunnetaan parhaiten yliluonnollisesta jännitysromaanistaan Pyhä kuoriainen (1897), joka ilmestyi samana vuonna kuin Bram Stokerin Dracula ja josta tuli sen tavoin hyvin suosittu. Romaani pysyi painossa vuoteen 1960 saakka ja julkaistiin uudelleen vuosina 2004 ja 2007.
Suomennettuja teoksia

Marsh, Richard: Sitkeähenkinen mies.  Helsinki:  Minerva, 1926.
Marsh, Richard: Pyhä kuoriainen : seikkailu- ja jännityskertomus.  ((The Beetle 1897.) Suomentanut W. F. I)  Pori:  Otto Andersinin kustannusliike, 1927.
Richard Cumberland

Richard Cumberland tarkoittaa seuraavia henkilöitä:
Richard Cumberland (1631–1718), filosofi ja piispa
Richard Cumberland (1732–1811), näytelmäkirjailija ja virkamies.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Richard Cumberland”, voi hakea sivunnimihaulla, laajalla sivunnimihaulla tai tekstihaulla.